दोपहिया वाहन विनिर्माता खुदरा बिक्री में नरमी के बावजूद डीलरों के पास पर्याप्त वाहन इस उम्मीद में भेज रही हैं कि मांग जरूर बढ़ेगी। हालांकि बिक्री में तेजी के संकेत न दिखने के कारण डीलर चिंतित हैं और वे अपनी ओर से छूट की पेशकश करने के लिए मजबूर हैं ताकि उनके पास बिना बिके वाहनों का स्टॉक न बढ़े। दोपहिया डीलरों के पास नवरात्रि से लेकर दशहरा के अंत तक औसत इन्वेंटरी पिछले साल 15 से 20 दिनों की थी जो इस साल बढ़कर 45 से 50 दिनों की हो गई है। यात्री वाहनों के लिए बिना बिके वाहनों का स्टॉक बढ़कर 35 से 45 दिनों का हो गया है जो पिछले साल 10 से 15 दिनों का था। एक प्रमुख कार कंपनी के महाराष्टï्र के डीलर ने कहा, 'त्योहारी सीजन के लिए इन्वेंटरी तैयार करना सामान्य बात है लेकिन चिंता की बात यह है कि स्टॉक थम सा गया है। पूछताछ हो रही है लेकिन बिक्री नहीं हो पा रही।'